La del 19 de agosto del 1953 ła ze stada na oparasion cuerta da segreto, volzesta a far un colpo de stato auspicià e promovesto dai Stati Unii de l'Amèrica, traverso de ła CIA, e dal Regno Unio, traverso de l'MI6, par rovesar el rezime democràtego a l'època goernà dal primo ministro iranian Mohammad Mossadeq, el cuało el gaveva democrategamente vinsesto łe ełesion e che el ghea da poco nasionałizà l'indùstria petrolìfara. Sta oparasion ła zera sta popolarmente denomenada , ufisalmente par i statunitensi e par i britàneghi. Se el Regno Unio el pontava a rinforsar el poder personałe de Mohammad Reza Pahlavi par recuperar el controło sui reditisi jasimenti petrolìfari iraniani, i Stati Uniti i temea che la crize econòmega e pułìtega de l'Iran ła podese vèrzar ła porta a ła penetrasion soviètega inte el Mèdio Oriente inte el mezo de ła Guera de Corea. Inte el 1951, Mossadeq el zera el presidente del comità petrołìfaro iranian e el godeva de un grando sostegno popołare. El scià de l'Iran in cheła època el zera Mohamad Reza Pahlavi. El parlamento iranian el ghea aprovà na leje par nasionałizare ła , che ani dopo saria devegnesta ła British Petroleum . Mossadeq el devien el primo ministro del paeze da l'apriłe del 1951. El Regno Unio el ze sta el primo istigador del colpo de stato e el ghea convinsesto anca ła CIA a partesipar. El colpo de stato el ze sta pianìfegà da Monty Woodhouse e guidà dal zenerałe Fazlollah Zahedi, che de sevente el ze sta mandà in bando. Mossadeq el ze stato sostituio da Fazlollah Zahedi e in Iran el ze stada istituia na ditatura miłitare. El scià el ze sta de consevensa costrenzesto a reintegrar Mossadeq cofà primo ministro. L'opinion pùblega iraniana ła zera contro el scià e do dezeni dopo, inte el 1979, sti dezórdeni i ga portà al bando del scià e a ła revołusion islàmega de Ayatollah Khomeini.